เศรษฐกิจประเทศไทยอยู่ในทิศทางที่ดีขึ้น อยากให้ประชาชนมั่นใจ สามารถควบคุมการแพร่ระบาดโควิด-19 ได้
นายอาคม เติมพิทยาไพสิฐ รัฐมนตรีว่าการกระทรวงการคลัง เปิดเผยภายหลังการกล่าวแสดงความยินดี เนื่องในวันครบรอบ 20 ปี ของ Post today ภายใต้งาน Future of Growth Forum: Thailand Vision 2030 ว่า เนื่องจากสถานการณ์การแพร่ระบาดของโรคโควิด-19 ที่ผ่านมา ทำให้ส่งผลกระทบทั่วทุกภาคส่วน ทั้งในเรื่องของเศรษฐกิจที่ถูกปิดในกิจกรรมต่างๆ มีการลดต้นทุนการผลิตรวมไปถึงระบบสาธารณสุข การแพร่ระบาดของโควิด-19 ที่เป็นผลกระทบหลักของประเทศ ปัจจุบันประเทศไทยมีความพร้อมในเรื่องวัคซีน ป้องกันและสร้างภูมิคุ้มกันหมู่ เพื่อให้ประชาชนมั่นใจว่าการแพร่ระบาดของเชื้อไวรัสนี้จะไม่กระจายไปมากกว่าเดิม อย่างไรก็ตาม ในด้านธุรกิจต่างๆต้องมีการปรับตัว กรณีติดต่อสื่อสารกันผ่านระบบ Online / การค้าขาย แต่ปฏิเสธไม่ได้ว่าในการเปลี่ยนรูปแบบใหม่แล้วจะไม่กระทบต่อเศรษฐกิจธุรกิจด้านการท่องเที่ยวที่ได้รับผลกระทบโดยตรง อาทิ โรงแรม ร้านอาหาร เป็นต้น โดยปกติแล้วจะเปิดรับนักท่องเที่ยวเข้ามาในประเทศประมาณ 40 ล้านคน หรือคิดเป็นร้อยละ 12  ของ GDP จากรายได้ทั้งหมด ซึ่งภาครัฐได้มีมาตรการช่วยเหลือประชาชนและผู้ประกอบการ  อาทิ มาตรการชดเชยรายได้สำหรับผู้ที่ขาดรายได้ มาตรการรักษาระดับการจ้างงาน ชดเชยแรงงานจากประกันสังคม หรือแม้กระทั่งโครงการคนละครึ่งโครงการเราเที่ยวด้วยกัน จะเป็นการกระตุ้นเศรษฐกิจและดำเนินการต่อไปได้ในอนาคต